สวัสดีครับคุณ คือผมมีตุ่มขึ้นที่อวัยวะเพศชายประมาณ2-3มิลลิเมตรบริเวณองคชาตเลยครับคือผมไม่เคยมีเพศสัมพันธ์แต่ช่วยตัวเองบ่อยผมอยากถามว่ามันเป็นอะไรและมีวิธีรักษามั้ย
สวัสดีค่ะ อาการมีตุ่มขึ้นที่บริเวณอวัยวะเพศชายนั้น อาจจะเกิดจาก ตุ่ม PPP หรือ Pearly penile papules เป็นตุ่มเนื้อใส ๆ เล็ก ๆ ที่ขึ้นอยู่บริเวณใต้คอหยักของอวัยวะเพศชาย โดยส่วนใหญ่จะมีการวางตัวเป็นแถวหรือเป็นวงรอบบริเวณสันของหัวอวัยวะเพศ และก็ทำให้หลายครั้งแพทย์อาจจะวินิจฉัยผิดว่าเป็นโรคติดต่อทางเพศสัมพันธ์เพราะมีลักษณะคล้ายกัน สาเหตุอื่นๆเช่น การโตผิดปกติของต่อมไขมันบริเวณนั้นๆ ตุ่มจากรูขุมขนอักเสบ การระคายเคืองจากสาเหตุใดๆ ถ้าไม่เคยมีเพศสัมพันธ์เลยก็นึกถึงกลุ่มเริม หูดหงอนไก่ แผลริมอ่อนได้น้อยในเบื้องต้น งดการทำกิจกรรมทางเพศ เพื่อลดการเสียดสีมากๆไปก่อน ใช้น้ำเปล่าสะอาดล้างภายนอกเบาๆได้ สังเกตอาการ ถ้าตุ่มดังกล่าวลุกลาม โตเร็ว กดเจ็บหรือมีเลือดหรือหนองไหลจากตุ่ม ควรไปพบแพทย์เพื่อตรวจเพิ่มเติม